als_Latn dik_Latn sag_Latn
Elsamedi ishte një nga banorët më të spikatur të Big Brother. Që me hyrjen e tij e deri ditën e djeshme që u eliminua, ai nuk iu nda sherreve e debateve, por siç tregon edhe vetë ndarja nga Ambra e penalizoi. I ftuar sot në studion e Fan Club, Elsamedi tha se ai dhe Ambra e kanë mashtruar Big Brother-in duke gënjyer që ishin të lidhur prej 5 muajsh.
“Ne e kemi mashtruar Big Brother. S’kemi qenë asnjëherë çift. Isha unë që e gjeta Ambrën. Mendova që bukurinë mund ta përdorte në lojë, por të përdorte edhe trurin. Trurin e la te shtëpia, mori bukurinë”, tha Elsamedi. I pyetur nga Olti Curri nëse ndarja me Ambrën e penalizoi, Elsamedi tha: “Më penalizoi sepse e kisha kundërshtare. Ajo hyri si fanse, ne ishim çift, duhet të më mbështeste në debate”.
Gjithashtu Olti e pyeti edhe nëse ndonjëri nga banorët e dinte që lidhja e tyre ishte fallco. “Dona e dinte pasi me Donën njihem dhe jashtë. Madje gjatë një loje ajo tha se çifti më fallco janë Elsamedi dhe Ambra”, tha Elsamedi.
als_Latn als_Latn als_Latn